text: Í morgun varð hol sett á nýtt skeið í lesing. 75 lærarar møttu til innleiðslu til skeiðið, sum verður hildið á Skúlanum við Løkin. Endamálið er at styrkja lesingina og lesigleðina í fólkaskúlanum.
text: #000000
text: Undir yvirskriftini Kom og les er hol sett á nýtt skeið í lesing í fólkaskúlanum.
text: #000001
text: Skeiðið leggur seg eftir at venja næmingin til at gerast ein tryggari og sterkari lesari, og eitt av aðalendamálunum við skeiðinum er at menna góðar lesivanar, soleiðis at næmingurin kann gerast glaðari fyri at lesa bøkur.
text: #000002
text: Átakið er skipað í trý skeið, og tilfarið er týtt og tillagað úr donsku útgávuni Flydende læsning eftir Gertrud M. Brandt. Tað eru lærararnir, Pálin Olsen og Annika Høj, sum hava royndarkoyrt, týtt og tillagað tilfarið til føroyska fólkaskúlan. Á innleiðsludegnum við Løkin greiddu tær luttakarunum frá innihaldinum og amboðunum, ið verða nýtt á skeiðnum. Eitt nú verður dentur lagdur á týdningin av at lesa upp, og hvussu upplestur fremur lesiførleikan. At telja orð, at skipa lesing sum vinalesing, at hava foreldur við í tilgongdini osfr.
text: #000003
text: Átakið er skipað sum eitt samstarv millum Lesivegleiðarafelagið, Nám og Føroyar lesa. Tað er av alstórum týdningi, at vit varpa ljós á týdningin av lesiførleikanum, tí lesiførleikin kann vera avgerandi fyri framtíðina hjá næmingunum. Lesiførleikin er avgerandi fyri, at næmingurin verður brynjaður til at fara á víðari miðnámsskúla og undir víðari lestur og harvið at skapa sær ta framtíð, hann droymir um.
text: #000004
text: Kom og les er fyri lærarar í 3.-4. flokki, og góðir 20 skúlar kring landið eru tilmeldaðir. Føroyar lesa fara at fylgja skeiðnum og eftirmeta átakið til komandi skúlaár.
text: #000005
text: Í sambandi við átakið er nýtt tilfar framleitt, sum verður latið luttakandi skúlum. Lena Nikolajsen hevur sniðgivið litrík bókamerki, faldara og plakatir, ið vónandi fara at gera sítt til at birta upp undir lesigleðina hjá føroyskum børnum.
text: #000006
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000007
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000008
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000009